Nyeste Skilderie af Kiøbenhavn, 1818-10-20
J Slagelse Avis af 13de October læses følgende: "(Jndsendt). J Anledning af det i Kjøbenhavns Skilderie (under Rubriken Jndsendt) angaaende Folkelønningen, omtalte: kan den uangivne Forpagter af Præstøe Amt, som i Slagelse Ugeblad No. 65 yttrede, at 32 Rbd. rede Sølv om Aaret til en arbeidsdygtig Karl, og 16 Rbd. rede Sølv til en Pige eller dygtig Dreng, var en passende Folkeløn, ikke undlade her at erklære: at dette hans Forslag aldeles ikke er saa urigtigt eller ubetænksomt, som Forfatteren i benævnte Skilderie behager at udtrykke sig, da det grunder sig paa en solid Beregning, gjort efter Tjenestefolks eget Overslag. - Men urigtigt og ubetænksomt taler vistnok bemeldte Forfatter, i det han siger, at en stakkels Arbeidskarl neppe kan komme ud med 32 Rbd. rede Sølv eller 40 Rbd. N. V. om Aaret til Fodtøi. - For 14 Rbd. N. V. kjøber man for Tiden, 6 Par, med Jern beslagne, Træeskoe, samt et Par Markedsstøvler, og kan man faae disse forføddede eengang, og forsaalede to Gange, og med dette Fodtøi er en ordentlig Karl vel forsynet i 2 Aar. - Jmidlertid vil en stakkels Karl lettelig kunne bruge de øvrige Skoepenge (33 Rbd. N. V. om Aaret) til ungerske Støvle med Duske i, Lommeuhr med Sølvkjæde, sølvbeslagen, Tobakspibe, 3 a 4 Dusin overflødige Knappe i en naragtig Paaklædning og deslige Pynt, som ikke allene gjør en saadan Stakkel ganske uduelig til sin Bestemmelse, men endog ved sit glimrende Exempel bedøver mangen brav Karl, i det denne ikke faa snart faaer Øie paa en saadan pyntet Døve nicht, forinden han higer efter samme Stads, og altsaa taber Lysten til at tjene og arbeide som før. - Endvidere anmelder Forpagteren, at han nu har fæstet 4 Karle, 4 Drenge og 7 Piger for den omtalte Løn, og at han har tilbudet disse sine Folk, at naar de ville anbetroe ham deres Pengekasse, da vilde han klæde dem for deres Løn, ligesaa varmt, reenlig og anstændig, som Tjenestefolk vare klædte til den Tid, da man gav en Karl 20 flette Daler om Aaret. - Skulde Forfatteren af det i Skilderiet indrykkede, ønske at see Beregningen, hvorpaa dette grunder sig, da er man ikke villig til at opgive samme, naar man derom anmodes i en forseglet Billet, mærket T. O. B., som aflægges paa Nestved Postcomptoir. - Anmærkning. Sølvet har vel ikke den samme Værdie, som for nogle Aar siden, men skulde ikke 32 Rbd. rede Sølv eller 16 Specier endnu være ligesaa gode, som 20 slette Daler eller 10 3/2 Specier vare til den beviste Tid, J Jversens Avis af 14 October læses følgende: "J Skilderiet No. 70 er man saare misfornøiet med den af en Forpagter i Slagelse Avis foreslagne Løn for en Karl, nemlig: mellem 30 til 32 Rigsbankdaler rede Sølv, og formener, at denne Løn kan medgaae til Fodtøi allene. J denne Anledning finder en anden Stemme sig ibeføiet til at spørge: a) Hvorledes, efter rigtig Regning, denne et heelt Aars Løn kan medgaae til Fodtøi, allene, og b) hvorledes noget Tyende kan have Aarsag til grundet Misnøie, naar det kan faae den Løn i rede Sølv, som det forhen fik, i Forhold til den nedsatte Myntfod, og som den, der er mere end en Arbeidskarl, Embedsmanden, maa nøies med. Er denne Misnøie grundet, og et vel den Fordring, at ville have 31 til 32 Rbd. rede Sølv til Fodtøi allene, ikke et Beviis paa den Uforskammenhed og det Overmod, som man i den senere Tid har bebreidet denne Klasse i Borgersamfundet, der, saa agtværdig som den ellers er, naar den med Troeskab og Redelighed opfylder sin Bestemmelse, saa aldeles nedsætter sig under alle Retskafnes Agtelse, naar den giør slige Fordringer, og ikke, som andre Samfundets=Lemmer, vil rette sig efter det, som Kongen har foranstaltet, og anseet nødvendigt til det Heles Vel nemlig at Rigsbankpenge skulle gaae og gielde som dansk Courant, og alle Ting derefter føies og ordnes, og viser kun, at Trælleaand og ikke Borgersind er hos den at vente, og at derfor Tvang og Øvrighedens Bestemmelse er nødvendig i Henseende til deres Løn. Mangen Embedsmand har ikke, naar fratages Kost og Logis, til Klæder og Fodtøi det, som denne Karl fordrer til Fodtøi allene.